CELEX: 62008CA0185
Language: et
Date: 2010-10-21 00:00:00
Title: Kohtuasi C-185/08: Euroopa Kohtu (kolmas koda) 21. oktoobri 2010 . aasta otsus (Rechtbank’s-Gravenhage (Madalmaad) eelotsusetaotlus) — Latchways plc, Eurosafe Solutions BV versus Kedge Safety Systems BV, Consolidated Nederland BV (Direktiiv 89/106/EMÜ — Ehitustooted — Direktiiv 89/686/EMÜ — Isikukaitsevahendid — Otsus 93/465/EMÜ — CE-märgis — Katustel teostatavate tööde käigus allakukkumise vältimiseks mõeldud ankurdusseadmed — Standard EN 795)

18.12.2010   
            
            
               ET
            
            
               Euroopa Liidu Teataja
            
            
               C 346/3
            
         Euroopa Kohtu (kolmas koda) 21. oktoobri 2010. aasta otsus (Rechtbank’s-Gravenhage (Madalmaad) eelotsusetaotlus) — Latchways plc, Eurosafe Solutions BV versus Kedge Safety Systems BV, Consolidated Nederland BV
   (Kohtuasi C-185/08) (1)
   
   (Direktiiv 89/106/EMÜ - Ehitustooted - Direktiiv 89/686/EMÜ - Isikukaitsevahendid - Otsus 93/465/EMÜ - CE-märgis - Katustel teostatavate tööde käigus allakukkumise vältimiseks mõeldud ankurdusseadmed - Standard EN 795)
   2010/C 346/05
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank’s-Gravenhage
   
      Põhikohtuasja pooled
   
   
      Hageja: Latchways plc, Eurosafe Solutions BV
   
      Kostja: Kedge Safety Systems BV, Consolidated Nederland BV
   
      Ese
   
   Eelotsusetaotlus — Rechtbank’s-Gravenhage — Nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta (EÜT 1989, L 40, lk 12; ELT eriväljaanne 13/09, lk 296), nõukogu 21. detsembri 1989. aasta direktiivi 89/686/EMÜ isikukaitsevahendeid käsitlevate liikmesriikide õigusaktide ühtlustamise kohta (EÜT 1989, L 399, lk 18, ELT eriväljaanne 13/010, lk 98) ja nõukogu 22. juuli 1993. aasta otsuse, mis käsitleb tehnilise ühtlustamise direktiivides kasutatavaid vastavushindamismenetluse eri etappide mooduleid ning CE-vastavusmärgise kinnitamise ja kasutamise eeskirju (EÜT 1993, L 220, lk 23, ELT eriväljaanne 13/012, lk 195) tõlgendamine — Ankurdusseadmed kukkumise kaitseks, mis on mõeldud ehitusele püsivaks kinnitamiseks — Euroopa standard EN 795
   
      Resolutsioon
   
   
               1.
            
            
               Klassi A1 ankurdusseadmeid käsitlevad standardi EN 795 sätted ei kuulu nõukogu 21. detsembri 1989. aasta direktiivi 89/686/EMÜ isikukaitsevahendeid käsitlevate liikmesriikide õigusaktide ühtlustamise kohta (muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003) kohaldamisalasse ning ei kuulu seega ka liidu õiguse hulka ja seetõttu ei ole Euroopa Kohus pädev neid tõlgendama.
            
         
               2.
            
            
               Põhikohtuasjas käsitletavad ankurdusseadmed, mis ei ole nähtud ette kasutaja poolt kandmiseks või hoidmiseks, ei kuulu iseenesest ega tulenevalt asjaolust, et need on ette nähtud isikukaitsevahendiga ühendamiseks, direktiivi 89/686 (muudetud määrusega nr 1882/2003) kohaldamisalasse.
            
         
               3.
            
            
               Põhikohtuasjas käsitletavad ankurdusseadmed, mis moodustavad osa ehitisest, mille külge need on kinnitatud selleks, et tagada ohutus selle ehitise katuse kasutamisel või ekspluateerimisel, kuuluvad 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta (muudetud määrusega nr 1882/2003) kohaldamisalasse.
            
         
               4.
            
            
               Nõukogu 22. juuli 1993. aasta otsus 93/465/EMÜ, mis käsitleb tehnilise ühtlustamise direktiivides kasutatavaid vastavushindamismenetluse eri etappide mooduleid ning CE-vastavusmärgise kinnitamise ja kasutamise eeskirju, välistab toote tähistamise CE-märgisega, kui toode ei kuulu selle direktiivi kohaldamisalasse, mille alusel tähistamine toimub, isegi kui see toode vastab selles direktiivis määratletud tehnilistele nõuetele.
            
         
      (1)  ELT C 197, 2.8.2008.